Σκοπός: Σκοπός της συγκεκριμένης εκπαιδευτικής ενότητας είναι να αποκτήσεις την απαραίτητη γνώση του σχεδιασμού προγραμμάτων άθλησης, να συντάσσεις σωστά δελτία υγείας και να σχεδιάζεις τυπικά προγράμματα άσκησης για υγιή άτομα ανάλογα με το επίπεδο εμπειρίας και τους στόχους του κάθε αθλούμενου. Προωθείται ιδιαίτερα η ικανότητα οργάνωσης, σχεδιασμού, διδασκαλίας, επίβλεψης, ελέγχου και αξιολόγησης της αποτελεσματικότητας των προγραμμάτων προπόνησης, αφού προηγηθεί η λήψη ιστορικού, δελτίου υγείας και προληπτικών ελέγχων.
Περιεχόμενο της εκπαιδευτικής ενότητας
Προπονητικές μονάδες, μικρόκυκλος, μεσόκυκλος, μεγάκυκλος, χρήση του μοντέλου της περιοδικότητας.
Σχεδιασμός προγράμματος ανάλογα με το φύλο, την ηλικία, το επίπεδο φυσικής κατάστασης, την προπονητική εμπειρία και τους στόχους του αθλούμενου.
Σχεδιασμός λειτουργικών προγραμμάτων προαγωγής υγείας, βελτίωσης γενικής φυσικής κατάστασης, παραμέτρων της φυσικής κατάστασης, σωματοδομικών/αισθητικών στόχων κ.λπ.
Σχεδιασμός προγραμμάτων με διάφορες προπονητικές μεθόδους, όπως ενδεικτικά με διαλειμματική (διαλείπουσα), συνεχή, συμπλεγματική (μεικτή), κυκλική προπόνηση και ειδικά συστήματα.
Εφαρμογές προπονητικών σχεδιασμών για όλα τα επίπεδα εμπειρίας ασκουμένων και παρακολούθησή τους – S.M.A.R.T. στόχοι (Συγκεκριμένος στόχος, Μετρήσιμος αντικειμενικά, Αξιόλογος και αξιοποιήσιμος στην καθημερινότητα, Ρεαλιστικά εφικτός, Τοποθετημένος σε χρόνο δεσμευτικό).
Αισθητική γυμναστική – natural bodybuilding.
Μαθησιακά αποτελέσματα: Αποκτάς την απαιτούμενη γνώση των τυποποιημένων διαδικασιών (πρωτοκόλλων) με τα οποία θα μπορείς να εκτιμήσεις με τη μεγαλύτερη δυνατή ακρίβεια τα δεδομένα του εκάστοτε ασκούμενου και ακολούθως να συντάξεις – εφαρμόσεις -παρακολουθείς – ανανεώνεις – ανασχεδιάζεις το προπονητικό του πλάνο, επιτυγχάνοντας το μέγιστο αποτέλεσμα -με τη μεγαλύτερη δυνατή ασφάλεια- σε απόλυτα μετρήσιμο χρονικό διάστημα (S.M.A.R.T. στόχοι). Με την ολοκλήρωση της εκπαιδευτικής ενότητας θα είσαι σε θέση να σχεδιάζεις και να διδάσκεις εξατομικευμένα προπονητικά προγράμματα σε διάφορους χώρους άθλησης, με διάφορους τρόπους, μέσα και μεθόδους, τόσο για έναν αθλούμενο όσο και για μια ολιγάριθμης ομάδα αθλούμενων.